Gandia acull aquesta setmana la setena prova de la Sup Race Citrosol Gandia
26 juny 2019

## Gandia acull aquesta setmana la setena prova de la Sup Race Citrosol Gandia26 juny 2019Última actualització: 14 juliol 2025

![](../gestion/img/CarolaWoodward_0916.JPG)  
  

La regidora d'Esports, Lydia Morant, acompanyada per Francisco García, en representació de l'Escola Gandia Surf, han comparegut en roda de premsa per presentar la VII edició de la Sup Race Citrosol Gandia, prova que forma part del Circuit Mediterrani de Sup Race.

Una competició de caràcter intercomarcal que es desenvolupa en diversos punts de la costa mediterrània i que se celebrarà aquest diumenge 30 de juny davant de l'escola de Surf situada a la platja de l'Auir.

El paddlesurf és una modalitat que va néixer a Hawaii i que està tenint molt èxit, ja que permet que els seus practicants gaudisquen de la navegació pràcticament des de la primera hora.

Sobre la prova, **Lydia Morant** ha explicat que aquest circuit té molta repercussió nacional i internacional, ja que molts esportistes trien Gandia per les seues condicions i per l'experiència dels organitzadors. "_Agraïm a l'Escola Gandia Surf l'esforç que realitza per posar en marxa aquesta competició i des d'ací convidem a tota la ciutadania a que s'acoste el pròxim diumenge a la platja per gaudir de la prova_".

Finalment, **Paco García** ha explicat que la VII edició comptarà amb prop de 80 participants que competiran en les categories sub 8, sub 12, sub 18, amateur, elit i Kahuna. "_És una prova que aquest any estarà molt ajustada, ja que tindrem bons participants i esperem que la repercussió siga important_". Sobre aquesta modalitat, García ha destacat que el paddlesurf és una modalitat que cada vegada és més practicada per persones que aprofiten els mesos d'estiu per practicar un esport diferent.  
"_Vull agrair a l'Ajuntament, la regidora d'esports i l'alcaldessa l'esforç que han realitzat des de l'administració perquè la prova siga una realitat_".

[Twittear](https://twitter.com/share)